Official Journal L 002 , 06/01/2004 P. 0003 - 0020



Ir-Regolament tal-Kummissjoni (KE) Nru 4/2004 tat-23 ta' Diċembru 2003 li tistabbilixxi regoli dettaljati għall-applikazzjoni tar-Regolament tal-Kunsill (KEE) Nru 4045/89 dwar is-sindakar mill-Istati Membri ta' operazzjonijiet li jiffurmaw parti mis-sistema ta' finanzjament mit-Taqsima tal-Garanziji tal-Fond Ewropew għall-Gwida Agrikolturali u l-Garanziji IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat ir-Regolament tal-Kunsill (KEE) Nru 4045/89 tal-21 ta' Diċembru 1989 dwar is-sindakar mill-Istati Membri ta' operazzjonijiet li jiffurmaw parti mis-sistema ta' finanzjament mit-Taqsima tal-Garanziji tal-Fond Ewropew għall-Gwida Agrikolturali u l-Garanziji u li jħassar id-Direttiva 77/435/EEC [1], kif l-aħħar emendata bir-Regolament (KE) Nru 2154/2002 [2], u b'mod partikolari l-Artikolu Artikolu 19 tiegħu, Billi: (1) In vista tat-tħassir tad-disposizzjonijiet tar-Regolament (KEE) Nru 4045/89 rigward ir-rimbors mill-Komunità ta' flus li ntefqu mill-Istati Membri fil-qafas tas-sindakar previst f'dak ir-Regolament, ir-regoli li jimplimentaw dawk id-disposizzjonijiet fir-Regolament tal-Kummissjoni (KEE) Nru 1863/90 tad-29 ta' Ġunju 1990 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 4045/89 dwar is-sindakar mill-Istati Membri ta' operazzjonijiet li jiffurmaw parti mis-sistema ta' finanzjament mit-Taqsima tal-Garanziji tal-Fond Ewropew għall-Gwida Agrikolturali u l-Garanziji u li jħassar id-Direttiva 77/435/KEE [3], kif l-aħħar emendata bir-Regolament (KE) Nru 2278/96 [4], m' għadx għandhom skop. (2) Oltre huwa xieraq li jiġu stabbiliti regoli dettaljati rigward il-proċedura għat-tnaqqis tan-numru minimu ta' skrutinji kif previst fit-tielet subparagrafu ta' l-Artikolu 7(1) tar-Regolament (KEE) Nru 4045/89 li jistabbilixxi sistema ta' assistenza reċiproka bejn bejn l-Istati Membri għall-iskop li jsiru l-iskrutinji. (3) Ir-Regolament (KEE) Nru 4045/89 jirrikjedi lill-Istati Membri jibagħtu lill-Kummissjoni numru ta' komunikazzjonijiet. Minħabba li l-istandardizzazzjoni tal-forma u l-kontenut ta' dawn il-komunikazzjonijiet tiffaċilita l-użu tagħhom u taċċerta uniformità ta' approċċ, huwa xieraq li jiġu addottati regoli dettaljati dwar il-forma u l-kontenut tagħhom. (4) Għalhekk, in vista ta' l-estent tat-tibdil meħtieġ u fl-interess tal-kjarezza, ir-Regolament (KEE) Nru 1863/90 għandu jiġi sostitwit. (5) Il-miżuri previsti f'dan ir-Regolament huma skond l-opinjoni tal-Kumitat għall-Fond Ewropew għall-Gwida Agrikolturali u l-Garanziji, ADOTTAT DAN IR-REGOLAMENT: KAPITOLU I MATERJA Artikolu 1 Dan ir-Regolament jistabbilixxi regoli dettaljati għall-applikazzjoni tar-Regolament (KEE) Nru 4045/89. KAPITOLU II APPLIKAZZJONI GĦAT-TNAQQIS TAN-NUMRU MINIMU TA' L-ISKRUTINJI Artikolu 2 It-talba għal tnaqqis tan-numru ta' l-iskrutinji msemmija fit-tielet subparagrafu ta' l-Artikolu 7(1) tar-Regolament (KEE) Nru 4045/89 għandu jkun jinsab fiha informazzjoni dettaljata kif stabbilit fl-Anness I ta' dan ir-Regolament. Artikolu 3 Id-deċiżjoni li jingħata tnaqqis tan-numru minimu ta' l-iskrutinji kif previst fit-tielet subparagrafu ta' l-Artikolu 7(1) tar-Regolament (KEE) Nru 4045/89 għandha tkun ibbażata fuq stima tal-benefiċċji rigward il-protezzjoni ta' l-interessi finanzjarji tal-Komunitajiet u għandha tqis il-kriterji li ġejjin: (a) ir-riskji identifikati; (b) l-approċċ addottat; (c) ir-rata tal-kompletazzjoni tan-numru minimu ta' l-iskrutinji għall-perjodu anteċedenti ta' tliet snin għall-iskrutinji u n-numru u r-rata ta' kompletazzjoni fil-ħin ta' talbiet ta' assistenza reċiproka mitluba għall-perjodu anteċedenti ta' tliet snin għall-iskrutinji; (d) jekk huwiex prattiku l-approċċ propost u xi esperjenza partikolari ta' l-iskrutinji ta' l-Istat Membru jew Stati Membri in kwistjoni bl-approċċ jew fis-settur in kwistjoni; (e) l-estent sa fejn il-persuni li jwettqu l-iskrutinji fi Stat Membru wieħed jistgħu jieħdu sehem fl-iskrutinji taħt l-eżerċizzju konġunt fl-Istat Membru jew fl-Istati Membri l-oħrajn; (f) il-konferma li l-Istat Membru jew l-Istati Membri l-oħrajn jieħdu sehemm sa fejn meħtieġ, fl-eżerċizzju konġunt, jekk dak l-eżerċizzju mhuwiex inkluz fil-programm ta' l-Istat Membru jew l-Istati Membri l-oħrajn mogħti skond l-Artikolu 10(1) tar-Regolament (KEE) Nru 4045/89; (g) l-estent sa fejn l-iskrutinju fil-pajjiżi terzi huwa maħsub u jitqies possibbli; (h) kwalunkwe informazzjoni oħra meqjusa meħtieġa biex issostni t-talba. Artikolu 4 Id-deċiżjoni msemmija fl-Artikolu 3 għandha tiffissa r-rata u n-numru tat-tnaqqis fuq in-numru minimu ta' l-iskrutinji meħtieġa skond l-Artikolu 2(2) tar-Regolament (KEE) Nru 4045/89. KAPITOLU III IL-KONTENUT TAD-DOKUMENTI Artikolu 5 1. r-rapport annwali msemmi fl-Artikolu 9(1) tar-Regolament (KEE) Nru 4045/89 għandu jinkludi informazzjoni dettaljata dwar kull wieħed mill-aspetti ta' l-applikazzjoni tar-Regolament (KEE) Nru 4045/89 elenkati fl-Anness II ta' dan ir-Regolament, imqassma f'taqsimiet identifikati b' mod ċar taħt l-intestaturi msemmija. 2. Il-programm annwali msemmi fl-Artikolu 10 tar-Regolament (KEE) Nru 4045/89 għandu jsir skond il-forma speċimen murija fl-Anness III ta' dan ir-Regolament. 3. Il-lista ta' impriżi msemmija fl-Artikolu 7(2) tar-Regolament (KEE) Nru 4045/89 għandha ssir skond il-forma speċimen murija fl-Anness IV ta' dan ir-Regolament. 4. Il-lista ta' impriżi msemmija fl-Artikolu 7(3) tar-Regolament (KEE) Nru 4045/89 għandha ssir skond il-forma speċimen murija fl-Anness V ta' dan ir-Regolament. 5. Talba minn Stat Membru għal ispezzjoni ta' prijorità ta' impriża fi Stat Membru ieħor, kif imsemmi fl-Artikolu 7(2) u (4) tar-Regolament (KEE) Nru 4045/89, għandha ssir skond il-forma speċimen murija fl-Anness VI ta' dan ir-Regolament. 6. L-informazzjoni dwar ir-riżultati ta' l-iskrutinji msemmija fl-Artikolu 7(2) u (4) tar-Regolament (KEE) Nru 4045/89 għandha ssir skond il-forma speċimen murija fl-Anness VII ta' dan ir-Regolament. 7. L-informazzjoni dwar it-talba u r-riżultati ta' l-iskrutinji msemmija fl-Artikolu 7(2) u (4) tar-Regolament (KEE) Nru 4045/89, li għandhom jiġu kkomunikati lill-Kummissjoni kull kwart tas-sena f'rapporti kif previst fit-tieni subparagrafu ta' l-Artikolu 7(4) ta' dak ir-Regolament, għandha ssir skond il-forma speċimen murija fl-Anness VIII ta' dan ir-Regolament. Artikolu 6 L-informazzjoni li għandha tingħata skond l-Artikolu 5 tista' tiġi kkomunikata fuq karti jew f'forma elettronika, f'format li għandu jiġi miftiehem bejn il-persuna li qed tingħat u r-riċevitur. Data dwar l-operazzjoni skond l-Artikolu 7 tar-Regolament (KEE) Nru 4045/89 għandha tiġi kkomunikata fil-forma elettronika, fil-format previst fl-Anness II punt 2 tar-Regolament tal-Kummissjoni (KE) Nru 2390/1999 [5]. KAPITOLU IV AZZJONIJIET KONĠUNTI Artikolu 7 1. Il-Kummissjoni, filwaqt li taġixxi fuq inizzjattiva proprja jew a bażi ta' proposta minn Stat Membru, u bil-qbil ta' l-Istat Membru in kwistjoni, tista' tiddeċiedi li tikkoordina azzjonijiet konġunti li jinvolvu assistenza reċiproka kif bejn żewġ Stati Membri jew aktar, kif previst fl-Artikolu 7(1) tar-Regolament (KEE) Nru 4045/89. Għad-deċiżjoni tagħha l-Kummissjoni għandha tqis dawn il-punti li ġejjin, b' mod partikolari: (a) il-livell ta' riskju involut; (b) l-estent ta' l-operazzjonijiet, b' mod partikolari l-frekwenza ta' kummerċ intra- u extra-Komunitarju, u l-iskala finanzjarja tagħhom; (c) il-ħtieġa li jintlaħaq approċċ uniformi. 2. Bi ftehim ma' l-Istati Membri in kwistjoni, Stat Membru għandu jiġi nominat bħala responsabbli għall-amministrazzjoni ta' l-azzoni konġunta. Madankollu, kull Stat Membru għandu jibqa' responsabbli għat-twettiq ta' l-iskrutinji meħtieġa mir-Regolament (KEE) Nru 4045/89. 3. Kull Stat Membru kkonċernat għandu: (a) jinnomina dawk il-persuni jew servizzi responsabbli għat-twettiq ta' l-azzjoni konġunta f'ismu; (b) jaċċerta li numru suffiċjenti ta' uffiċjail esperjenzati kif jixraq huma disponibbli għat-twettiq ta' l-azzjoni konġunta; (c) jaċċerta li fit-termini stabbiliti jitwettaq l-iskrutinju u jiġi ffinalizzat ir-rapport u jkun disponibbli għall-Istati Membri kollha li qed jieħdu sehem u għall-Kummissjoni KAPITOLU V REGOLI FINALI Artikolu 8 Ir-Regolament (KEE) Nru 1863/90 huwa mħassar. Artikolu 9 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, 23 ta' Diċembru 2003. Għall-Kummissjoni Franz Fischler Membru tal-Kummissjoni [1] ĠU L 388, 30.12.89, p. 18. [2] ĠU L 328, 05.12.02, p. 4. [3] ĠU L 170, 03.07.90, p. 23. [4] ĠU L 308, 29.11.96, p. 30. [5] ĠU L 295, 16.11.99, p. 1. -------------------------------------------------- ANNESS I +++++ TIFF +++++ -------------------------------------------------- ANNESS II IL-informazzjoni li għandha tkun tinsab fir-rapport annwali previst fl-Artikolu 9(1) tar-Regolament (KEE) Nru 4045/89 1. Amministrazzjoni tar-Regolament (KEE) Nru 4045/89 Għandha tingħata informazzjoni rigward l-amministrazzjoni tar-Regolament (KEE) Nru 4045/89, inklużi tibdiliet fl-organizzazzjonijiet responsabbli għall-kontrolli u fid-dipartiment speċjail responsabbli għas-sorveljanza ta' dan ir-Regolament, kif jissemma fl-Artikolu 11 tiegħu, u għall-kompetenzi ta' dawk l-organizzazzjonijiet. 2. Tibdiliet leġiżlattivi Għandha tingħata informazzjoni rigward tibdiliet leġiżlattivi nazzjonali rilevanti għall-applikazzjoni tar-Regolament (KEE) Nru 4045/89 li intervjenew mill-aħħar rapport annwali. 3. Emendi għall-programm tas-sindakar Għandha tingħata deskrizzjoni ta' kwalunkwe emenda jew modifika li saret fil-programm tas-sindakar mogħti lill-Kummissjoni skond l-Artikolu 10(2) tar-Regolament (KEE) Nru 4045/89 mid-data tas-sottomissjoni ta' dak il-programm. 4. L-esekuzzjoni tal-programm tas-sindakar kopert mir-rapport kurrenti Għandha tingħata informazzjoni rigward l-esekuzzjoni tal-programm tas-sindakar għall-perjodu li jintemm fit-30 ta' Ġunju qabel id-data ta' l-għeluq għas-sottomissjoni tar-rapport, imsemmi fl-Artikolu 9(1) tar-Regolament (KEE) Nru 4045/89, li tinkludi dawn il-punti li ġejjin, kemm fit-total kif ukoll imqassma skond il-korp tal-kontroll (fejn aktar minn korp wieħed iwettaq il-kontroll taħt dak ir-Regolament): (a) in-numbru ta' skrutinji mwettqa u n-numru ta' impriżi soġġetti għal dawn l-iskrutinji; (b) in-numru ta' skrutinji li għadhom qed jitwettqu u n-numru ta' impriżi soġġetti għal dawn l-iskrutinji; (c) in-numru ta' skrutinji ppjanati għall-perjodu in kwistjoni li ma twettqux u n-numru ta' impriżi li ma kinux soġġetti għal skrutinju b' riżultat tal-fatt li ma twettqux l-iskrutinji; (d) ir-raġunijiet għaliex l-iskrutinji msemmija fil-punt (c) ma twettqux; (e) it-tqassim, skond l-ammonti rċevuti minn jew imħallsa lil, u skond il-miżuri, ta' l-iskrutinji msemmija fil-punti (a), (b), u (c); (f) ir-riżultati ta' l-iskrutinji msemmija fil-punt (a), li jinludu: (i) in-numru ta' skrutinji li għalihom ġew skoperti l-irregolaritajiet, u n-numru ta' impriżi involuti, (ii) in-natura ta' dawn l-irregolaritajiet, (iii) il-miżura in kwistjoni fejn ġiet skoperta irregolarità, (iv) il-konsengwenza finanzjarja stmata ta' kull irregolarità; (g) indikazzjoni tal-medja tad-dewmien ta' l-iskrutinji f'persuni/jiem, b' indikazzjoni, fejn prattikabbli, tal-ħin imqatta' fuq l-ippjanar, il-preparazzjoni, l-esekuzzjoni tal-kontrolli u r-rapportar. 5. Esekuzzjoni tal-programmi ta' l-iskrutinji qabel dak kopert mill-programm preżenti Ir-rapport għandu jkun jinsab fih ir-riżultati ta' l-iskrutinji mwettqa rigward il-perijodi ta' l-iskrutinji ta' qabel, li għalihom ir-riżultati ma kinux disponibbli fil-ħin tas-sottomissjoni tar-rapporti għal dawk il-perijodi ta' sindakar, li jinkludu: (a) in-numru ta' skrutinji li permezz tagħhom ġew skoperti l-irregolaritajiet u n-numru ta' impriżi involuti; (b) in-natura ta' dawn l-irregolaritajiet; (c) il-miżura in kwistjoni fejn ġiet skoperta irregolarità; (d) il-konsengwenza finanzjarja stmata ta' kull irregolarità. Ir-riżultati ta' l-iskrutinji skond it-tielet subparagrafu ta' l-Artikolu 7(1) tar-Regolament (KEE) Nru 4045/89 għandhom jiġu ppreżentati ta' li huma. 6. Assistenza reċiproka Talbiet għal assistenza reċiproka magħmula u rċevuti skond l-Artikolu 7 tar-Regolament (KEE) Nru 4045/89 għandhom jiġu kkomunikati, inklużi r-riżultati ta' l-iskrutinji mwettqa bħala kwistjoni ta' prijorità skond l-Artikolu 7(2) u (4) ta' dak ir-Regolament, u taqsura tal-listi kemm mibgħuta kif ukoll irċevuti skond l-Artikolu 7(2) u (3) ta' dak ir-Regolament. 7. Riżorsi Għandhom jiġu trażmessi dettalji dwar ir-riżorsi disponibbli għat-twettiq ta' l-iskrutinji skond ir-Regolament (KEE) Nru 4045/89, li jinkludu: (a) in-numru ta' ħaddiema, indikat bħala persuni/snin, allokati għall-iskrutinji skond ir-Regolament (KEE) Nru 4045/89, skond il-korp ta' kontroll, u fejn xieraq, ir-reġjun; (b) taħriġ mogħti lill-impjegati li jaħdmu fuq l-iskrutinji skond ir-Regolament (KEE) Nru 4045/89, b' indikazzjoni tal-proporzjoni ta' l-impjegati imsemmi fil-punt (a) li rċevew danj it-taħriġ, u n-natura tat-taħriġ stess; u, (c) tagħmir tal-kompjuter u għodda disponibbli għall-persunal li jaħdmu fuq l-iskrutinji skond ir-Regolament (KEE) Nru 4045/89. 8. Diffikultajiet fl-applikazzjoni tar-Regolament (KEE) Nru 4045/89 Għandha tingħata informazzjoni rigward diffikultajiet li qamu fl-applikazzjoni tar-Regolament, u l-miżuri meħuda biex jiġu megħluba jew proposti għal dan l-iskop. 9. Suġġerimenti għal titjib Fejn xieraq, għandhom isiru suġġerimenti għat-titjib, jew ta' l-applikazzjoni tar-Regolament (KEE) Nru 4045/89, jew ta' dak ir-Regolament stess. -------------------------------------------------- ANNESS III +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- ANNESS IV +++++ TIFF +++++ -------------------------------------------------- ANNESS V +++++ TIFF +++++ -------------------------------------------------- ANNESS VI +++++ TIFF +++++ +++++ TIFF +++++ -------------------------------------------------- ANNESS VII +++++ TIFF +++++ -------------------------------------------------- ANNESS VIII +++++ TIFF +++++ +++++ TIFF +++++ --------------------------------------------------